
Par Madonas novada pašvaldības iekšējā normatīvā akta Nr. 20 “Madonas novadpētniecības un mākslas muzeja nolikums” izdošanu

Ar Madonas novada pašvaldības domes 2009. gada 29. oktobra lēmumu (prot. Nr. 13; 36. p.) ir izdots Madonas novada pašvaldības iestādes “Madonas novadpētniecības un mākslas muzejs” nolikums (turpmāk – nolikums).
Ar Madonas novada pašvaldības domes 2026. gada 30. aprīļa lēmumu Nr. 288 (protokols Nr. 6, 50. p.) ir reorganizēta Madonas novada pašvaldības iestāde “Madonas novada Ērgļu apvienības pārvalde”, nododot iestādes struktūrvienības - “R. Blaumaņa memoriālais muzejs “Braki”” un  “Brāļu Jurjānu memoriālais muzejs “Meņģeļi”” - Madonas novada pašvaldības iestādei “Madonas novadpētniecības un mākslas muzejs”. Reorganizācijas rezultātā ir mainījies muzeja darbības apjoms un struktūra, tādēļ nepieciešams aktualizēt muzeja funkcijas, uzdevumus, kompetenci un darba organizāciju.
 Spēkā esošais nolikums ir izdots 2009. gadā un kopš tā laika ir vairākkārt grozīts. Laika gaitā ir notikušas būtiskas izmaiņas muzeja darbības apjomā, funkcijās un pārvaldības modelī, tostarp paplašinoties iestādes kompetencei un mainoties tās institucionālajai struktūrai. Līdz ar to spēkā esošais regulējums vairs pilnībā neatbilst faktiskajai situācijai un nenodrošina pietiekami precīzu un mūsdienu prasībām atbilstošu muzeja darbības tiesisko ietvaru. Tāpat nolikumā ir ietvertas normas, kas vairs nav nepieciešamas vai ir precizējamas, savukārt atsevišķi muzeja darbības reglamentēšanai būtiski jautājumi tajā nav pietiekami skaidri noteikti.
Ņemot vērā minēto, kā arī to, ka nepieciešamie grozījumi ir apjomīgi un skar vairākas nolikuma nodaļas, ir nepieciešams izdot jaunu Madonas novadpētniecības un mākslas muzeja nolikumu.
Pašvaldību likuma 10. panta pirmā daļas 8. punkts nosaka, ka tikai domes kompetencē ir izdot pašvaldības institūciju nolikumus.
Noklausījusies sniegto informāciju, pamatojoties uz Pašvaldību likuma 10. panta pirmās daļas 8. punktu, ņemot vērā 13.08.2026. kultūras un sporta jautājumu komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr. 20 “Madonas novadpētniecības un mākslas muzeja nolikums”;
2. Madonas novada pašvaldības izpilddirektoru noteikt par atbildīgo šī lēmuma izpildei.


Pielikumā: Madonas novadpētniecības un mākslas muzeja nolikums 



Domes priekšsēdētājs							A. Lungevičs



Vogina 20204906

